ANAN ออกหุ้นกู้ 3 พันลบ. อายุ 1, 3, 5 ปี ขายรายใหญ่ 3-5 ต.ค.นี้
ANAN ออกหุ้นกู้ 3 พันลบ.อายุ 1, 3, 5 ปี ดอกเบี้ย 3.05%, 3.50%, 4.0% ตามลำดับ เสนอขายรายใหญ่ระหว่างวันที่ 3-5 ต.ค.นี้
28 ก.ย. 2559

บริษัท อนันดา ดีเวลลอปเม้นท์ จำกัด (มหาชน) หรือ ANAN ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกหุ้นกู้มูลค่าไม่เกิน 3,000 บ้านบาท จำนวน 3 ชุด เสนอขายให้แก่ผู้ลงทุนสถาบัน และ/หรือผู้ลงทุนรายใหญ่ เปิดให้จองซื้อระหว่างวันที่ 3-5 ต.ค.59  โดยมีธนาคารกสิกรไทย เป็นผู้จัดการการจัดจำหน่ายหุ้นกู้ชุดที่ 1 และ ชุดที่ 2 ส่วนห้นุกู้ชุดที่ 3 มีธนาคารกสิกรไทย ธนาคารซีไอเอ็มบีไทย และ บล.เอเซีย พลัส เป็นผู้จัดการการจัดจำหน่าย 
โดยหุ้นกู้ดังกล่าว แบ่งเป็น หุ้นกู้ชุดที่ 1 จำนวนเสนอขายไม่เกิน 1,000 ล้านบาทอายุ 1 ปี ครบกำหนดไถ่ถอนวันที่ 6 ต.ค.60  กำหนดอัตราดอกเบี้ยคงที่ร้อยละ 3.05 ต่อปีชำระดอกเบี้ยทุกๆ 3 เดือนตลอดอายุหุ้นกู้
ขณะที่หุ้นกู้ชุดที่ 2 จำนวนที่เสนอขายไม่เกิน 500 ล้านบาท  อายุ 3 ปี ครบกำหนดไถ่ถอนวันที่ 6 ต.ค. 62 อัตราดอกเบี้ยคงที่ 3.50 ต่อปี ชำระดอกเบี้ยทุกๆ 3 เดือนตลอดอายุหุ้นกู้
และหุ้นกู้ชุดที่ 3 จำนวนที่เสนอขายไม่เกิน 1,500 ล้านบาท อายุ 5 ปี ครบกำหนดไถ่ถอนวันที่ 6 ต.ค. 64  อัตราดอกเบี้ยคงที่ 4.00 ต่อปี ชำระดอกเบี้ยทุกๆ 3 เดือนตลอดอายุหุ้นกู้
ขณะที่บริษัท ทริส เรทติ้ง จำกัด จัดอันดับความน่าเชื่อถือของผู้ออกหุ้นกู้อยุ่ที่ “BBB” แนวโน้มอันดับเครดิต “Stable” เมื่อวันที่ 19 ก.พ.59 โดยบริษัทมีวัตถุประสงค์จะนำเงินที่ได้จากการออกหุ้นกู้ครั้งนี้ ไปใช้เพื่อชำระคืนหนี้สินหุ้นกู้ และเพื่อเป็นเงินทุนหมุนเวียน
           
 